Ολοκληρώνεται η μεταφορά, σε προσωρινό ξενοδοχειακό κατάλυμα, των 134 μεταναστών που σήμερα το πρωί οδηγήθηκαν στη Διεύθυνση Αλλοδαπών Αττικής μετά από εκκένωση καταλήψεων σε κτήρια των Εξαρχείων. Από τους 143, οι 9 κρατήθηκαν για διοικητική απέλαση, καθώς στερούνται εντελώς νομιμοποιητικών εγγράφων.

ADVERTISING

Την επιχείρηση συντονίζουν ο Υφυπουργός Προστασίας του Πολίτη Λευτέρης Οικονόμου και ο Γενικός Γραμματέας Κοινωνικής Αλληλεγγύης του Υπουργείου Εργασίας Γιώργος Σταμάτης.

Για την εξυπηρέτηση των μεταναστών απασχολούνται κοινωνικοί λειτουργοί, ψυχολόγοι, διαπολιτισμικοί μεσολαβητές καθώς και ιατρικό προσωπικό. Τις επόμενες ημέρες θα φιλοξενηθούν οριστικά σε δομές μεταναστών της ενδοχώρας.